**Ֆրանկ Սոզե** (ֆր.՝ Franck Sauzée, հոկտեմբերի 28, 1965(1965-10-28), Օբենա), ֆրանսիացի ֆուտբոլիստ, կիսապաշտպան։ Հայտնի է Մարսելի «Օլիմպիկ»-ի և Ֆրանսիայի հավաքականի կազմում իր ելույթներով, 1992 թվականի Եվրոպայի առաջնության մասնակից, 1993 թվականի Չեմպիոնների լիգայի հաղթող։

Ակումբային կարիերա
------------------

Սաուզեն իր կարիերան սկսել է Լիգա 2-ում հանդես եկող «Սոշո» ակումբում։ 1983 թվականի օգոստոսին նա իր պրոֆեսիոնալ նորամուտն է նշել է «Ռուան» ակումբի դեմ խաղում։ 1987 թվականին Ֆրանկը օգնել է թիմին հասնել Լիգա 1, սակայն մրցաշրջանի վերջում ակումբը վերադարձել է Լիգա 2։ 1988 թվականին Սոզեն «Սոշոյի» հետ հասել է Ֆրանսիայի գավաթի եզրափակիչ, որտեղ 11 մետրանոցներով պարտվել է «Մեցին»։

Նույն թվականի ամռանը Ֆրենկը տեղափոխվել է Մարսելի «Օլիմպիկ»։ Իր առաջին մրցաշրջանում դարձել է Ֆրանսիայի չեմպիոն և նվաճել երկրի գավաթը։ Երկրորդ մրցաշրջանում Սաուզեն կրկին հաղթել է Լիգա 1-ում։ 1990 թվականին տեղափոխվել է «Մոնակո», որտեղ երկրորդ անգամ նվաճել է Ֆրանսիայի գավաթը։ Հաջորդ մրցաշրջանում Ֆրանկը նորից վերադարձել է Մարսելի «Օլիմպիկ»։ 1992 թվականին Սոզեն երրորդ անգամ դարձել է Ֆրանսիայի չեմպիոն։ 1993 թվականին նա օգնել է ակումբին հաղթել 1993 թվականի Չեմպիոնների լիգան․ նա իր թիմակից Ալեն Բոկշիչի հետ խփել է 6 գոլ և հեթ-տրիկ կատարել Մոսկվայի ԲԿՄԱ-ի դեմ խաղում։

Նույն թվականի ամռանը Սոզեն տեղափոխվել է իտալական «Ատլանտա»։ Ա Սերիայի 16 հանդիպումներում նա դարձել է մեկ գոլի հեղինակ։ Մրցաշրջանի վերջում «Ատալանտան» իջել է Սերիա B, իսկ Ֆրանկը հեռացել է ակումբից։ Նա վերադարձել է Ֆրանսիա, որտեղ հինգ մրցաշրջան խաղացել է «Ստրասբուր» և «Մոնպելե» ակումբներում։ 1999 թվականին Սոզեն տեղափոխվել է շոտլանդական «Հիբերնիան»։ Նույն թվականին նա օգնել է ակումբին հասնել Պրեմիեր լիգա։ Ֆրենկը ընտրվել է թիմի ավագ և 2001 թվականին ակումբի հետ հասել Շոտլանդիայի գավաթի եզրափակիչ, ինչպես նաև զբաղեցրել է առաջնությունում երրորդ տեղը։ Ակումբի երկրպագուները շատ են սիրում Ֆրենկին և նույնիսկ նրան տվել են «Աստվածային» մականուն։

2001 թվականին Սոզեն ավարտել է իր կարիերան, իսկ հետո մնալ է որպես մարզիչ, սակայն նրա նոր կարիերան այնքան հաջող չէր, որքան խաղացողինը, և նա շուտով լքել է «Հիբերնիան»։

Հետագայում նա ֆրանսիական հեռուստատեսությունում աշխատել է որպես մեկնաբան և փորձագետ։ 2008 թվականից կարճ ընդմիջումով Սոզեն մեկնաբանել է Լիգա 1-ի հանդիպումները Canal+ ֆրանսիական մասնավոր հեռուստաընկերությունում։

Միջազգային կարիերա
------------------

1988 թվականին Սոզեն երիտասարդական հավաքականի կազմում հաղթել է Իռլանդիայում կայացած Եվրոպայի երիտասարդական առաջնությունում։ Նույն թվականին նա իր նորամուտն է նշել Ֆրանսիայի ֆուտբոլի ազգային հավաքականում։ 1988 թվականի նոյեմբերի 19-ին 1990 թվականի աշխարհի առաջնության ընտրական խաղում Հարավսլավիայի դեմ խաղում Ֆրանկը խփել է իր առաջին գոլը ազգային հավաքականի կազմում։ 1992 թվականին Սոզեն ընդգրկվել է Շվեդիայում տեղի ունեցած Եվրոպայի առաջնությանը։ Մրցաշարում նա մասնակցել է Անգլիայի և Շվեդիայի դեմ հանդիպումներին։

Գոլեր Ֆրանսիայի հավաքականի կազմում
----------------------------------

### Գոլեր Ֆրանսիայի հավաքականի կազմում

| # | Թվական | Վայր | Մրցակից | Հաշիվ | Մրցաշար |
| --- | --- | --- | --- | --- | --- |
| 01. | 19 նոյեմբերի, 1988 | Ստադիոն «Պարտիզան», Բելգրադ, Հարավսլավիա | ՀարավսլավիաՀարավսլավիա Հարավսլավիայի ֆուտբոլի ազգային հավաքական | 2:3 | Աշխարհի գավաթի 1990 թվականի ընտրական մրցաշար |
| 02. | 28 մարտի, 1990 | Ստադիոն Ֆերենց Պուշկաշ, Բուդապեշտ, Հունգարիա | ՀունգարիաՀունգարիա Հունգարիայի ֆուտբոլի ազգային հավաքական | 3:1 | Ընկերական հանդիպում |
| 03. | 20 փետրվարի, 1991 | Պարկ դե Պրենս, Փարիզ, Ֆրանսիա | ԻսպանիաԻսպանիա Իսպանիայի ֆուտբոլի ազգային հավաքական | 3:1 | Եվրոպայի առաջնության 1992 թվականի ընտրական մրցաշար |
| 04. | 30 մարտի 1991 | Պարկ դե Պրենս, Փարիզ, Ֆրանսիա | ԱլբանիաԱլբանիա Ալբանիայի ֆուտբոլի ազգային հավաքական | 5:0 | Եվրոպայի առաջնության 1992 թվականի ընտրական մրցաշար |
| 05. | 30 մարտի, 1991 | Պարկ դե Պրենս, Փարիզ, Ֆրանսիա | ԱլբանիաԱլբանիա Ալբանիայի ֆուտբոլի ազգային հավաքական | 5:0 | Եվրոպայի առաջնության 1992 թվականի ընտրական մրցաշար |
| 06. | 14 օգոստոսի, 1991 | Պոզնանի քացաքային մարզադաշտ, Պոզնան, Լեհաստան | ԼեհաստանԼեհաստան Լեհաստանի ֆուտբոլի ազգային հավաքական | 5:1 | Ընկերական հանդիպում |
| 07. | 28 հուլիսի, 1993 | Միշել դ'Օռնանո մարզադաշտ, Կան (Ֆրանսիա), Ֆրանսիա | ՌուսաստանՌուսաստան Ռուսաստաի ֆուտբոլի ազգային հավաքական | 3:1 | Ֆրանսիա Ռուսաստան Ռուսաստան 3:1 ընկերական հանդիպում |
| 08. | 22 օգոստոսի, 1993 | Ռոսունդա, Ստոկհոլմ, Շվեդիա | ՇվեդիաՇվեդիա Շվեդիայի ֆուտբոլի ազգային հավաքական | 1:1 | Աշխարհի առաջնություն 1994 թվականի ընտրական մրցաշար |
| 09. | 13 հոկտեմբերի, 1993 | Պարկ դե Պրենս, Փարիզ, Ֆրանսիա | ԻսրայելԻսրայել Իսրայելի ֆուտբոլի ազգային հավաքական | 2:3 | Աշխարհի գավաթի 1994 թվականի ընտրական մրցաշար |

Նվաճումներ
----------

Թիմային

### Մարսելի «Օլիմպիկ»

* Ֆրանսիայի ֆուտբոլի առաջնության չեմպիոն - 1988/1989 թթ
* Ֆրանսիայի ֆուտբոլի առաջնության չեմպիոն - 1989/1990 թթ
* Ֆրանսիայի ֆուտբոլի առաջնության չեմպիոն - 1991/1992 թթ
* Չեմպիոնների գավաթի հաղթող - 1993 թ
* Ֆրանսիայի գավաթի հաղթող - 1989 թ

### «Մոնակո»

* Ֆրանսիայի գավաթի հաղթող - 1991 թ

Միջազգային Ֆուտբոլի Եվրոպայի երիտասարդական առաջնություն չեմպիոն 1988

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Франция VS. Англия 0:0» (ռուսերեն)։ allsoccer.ru։ 14 June 1992։ Արխիվացված է օրիգինալից 2013-12-25-ին։ Վերցված է 2013-12-24
3. ↑  «Швеция VS. Франция 1:1» (ռուսերեն)։ allsoccer.ru։ 10 June 1992։ Արխիվացված է օրիգինալից 2013-12-25-ին։ Վերցված է 2013-12-24

Արտաքին հղումներ
----------------

* F. SAUZÉE
* Franck Sauzee
* FRANCK SAUZEE
* Franck Sauzée

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · Fussballdaten.de · L’Équipe · National Football Teams.com · Soccerbase (խաղացող) · Soccerway · Transfermarkt (խաղացող) · worldfootball.net (խաղացող) · ՈւԵՖԱ |
|  |
| Չափորոշչային վերահսկողություն | ISNI: 0000000356616202 · LCCN: no2011172832 · SUDOC: 075005743 · VIAF: 190469391 · WorldCat VIAF: 190469391 |

 |